ટીમ ઈન્ડિયામાં રાશિદ ખાનનો 'ડર', જાણો તેને પહોંચી વળવા માટે શું છે તૈયારી?– News18 Gujarati
News18 Gujarati | June 13, 2018, 5:19 PM IST
ગુરૂવારના દિવસે અફઘાનિસ્તાન માટે ઐતિહાસિક હશે, કેમ કે, અફઘાની ટીમ પ્રથમ વખત સફેદ જર્સીમાં ક્રિકેટ મેદાન પર ઉતરશે. અફઘાનિસ્તાનની ટીમ ગુરૂવારે બેંગ્લોરમાં પોતાની ટેસ્ટ ડેબ્યૂ કરશે અને તેની સામે હશે દુનિયાની નંબર-1 ટેસ્ટ ટીમ ભારત
અફઘાનિસ્તાનની ટીમ ભલે ટેસ્ટ ડેબ્યૂ કરી રહી હોય પરંતુ તેમના એક હથિયારને ભારતીય ટીમમાં એક ડર જોવા મળી રહી છે. અહી વાત થઈ રહી છે, લેગ સ્પિનર રાશિદ ખાનની, જેની ફિરકી દુનિયાના બધા જ બેટ્સમેનો માટે પહેલી સમાન છે.
બેંગ્લોરમાં ટીમ ઈન્ડિયા માટે સૌથી ખતરનાક રાશિદ ખાન સાબિત થઈ શકે છે. રાશિદ ખાનની ગુગલીએ આઈપીએલમાં ઘણા બધા ભારતીય ખેલાડીઓને હેરાન કર્યા છે. આને જોતા ટીમ ઈન્ડિયા મેનેજમેન્ટે તેને પહોંચી વળવા માટે ખાસ તૈયારી કરી છે.
બેંગ્લોરમાં પ્રેક્ટિસ દરમિયાન ટીમ ઈન્ડિયાના બેટ્સમેનોએ ત્રણ રિસ્ટ સ્પિનર્સ વિરૂદ્ધ ઘણો બધો અભ્યાસ કર્યો છે. કુલદીપ યાદવ સાથે-સાથે યુઝવેન્દ્ર ચહલ અને શિવિલ કૌશિકે પણ ભારતીય બેટ્સમેનોને નેટ્સ પર અભ્યાસ કરાવ્યો.
તમને જણાવી દઈએ કે, અફઘાનિસ્તાન વિરૂદ્ધ એકમાત્ર ટેસ્ટમાં કેપ્ટન વિરાટ કોહલી જોવા મળશે નહી. વિરાટ કોહલીની જગ્યાએ અજિંક્ય રહાણે કેપ્ટનસી કરતો નજરે પડશે.